**EGIPT IN FENICIJA**

V svojem eseju bom primerjal dve zgodnji visoki civilizaciji; Egipt in Fenicijo.

Značilnost zgodnjih visokih civilizacij je, da so se razvile ob vodah, kakor tudi Egipt in Fenicija. Egipt je bila ena prvih visokih civilizacij, ki je nastala že leta 3100 pr.Kr. v Nilovi dolini z združitvijo spodnjega in zgornjega Egipta.

Obe državi je združil faraon Menes pod enotno oblastjo.

Fenicija je nastala kasneje leta 3000 pr.Kr., skupaj s Palestino so to deželo imenovali Kanaan. Nahajala se je na ozemlju današnje Sirije in Palestine. Za Fenicijo je značilen nastanek mestnih držav, katere so poleg mest obsegale še okoliško podeželje. Gradili so jih na skalnatih rtih ob morski obali ali pa na otokih v bližini obale. Večja mesta so vladala šibkejšim mestnim naseljem.

Egipčanska mesta pa so bila majhna in redko varovana z obzidjem.

V Egiptu pa se je nastanek stare države začel z združitvijo Spodnjega in Zgornjega Egipta, kjer sta nastali dve državi. Država se je upravno delila na 42 okrožij ali nomov. Oblast nad celotnim ozemljem je imel faraon Menes, v Feniciji pa je vsakemu mestu vladal kralj.

Po stari državi Egipta je sledilo vmesno obdobje, nato je nastala srednja država, za njo 2. vmesno obdobje, kateremu je sledila nova država. Tako so sodobni zgodovinarji razdelili zgodovino Egipta. Za vse te države je bilo značilno, da so jim vladali faraoni, ki so bili hkrati kralji in bogovi zaradi vojaških in političnih uspehov.

Pomembni faraoni so bili; Mentuhotep, Sezostris III.(vladala v Srednji državi), Ahmoze, Tutmozis I., Tutmozis III., Amenofis IV.(uvedel monoteistično vero- v boga Atona), Ehnaton, Tutankamon, Ramzes II., Ramzes III (vladali v Novi državi). V Egiptu in Feniciji je bila družba hierarhično urejena, najvišjo oblast je imelo plemstvo s faraonom na čelu, nato meščanstvo in nazadnje kmetje in sužnji.

Feničani so bili znani kot zelo dobri pomorščaki in trgovci. Znali so izdelovati ladje, ki so bile izdelane is cedrovine, poganjali so jih z vesli, poznali pa so tudi 4 kotna jadra. Razvila se je pomorska trgovina, zaradi ugodne lege Fenicije ob Sredozemskem morju. Feničani so bili znani tudi kot dobri obrtniki za blago obarvano s škrlatno barvo (Kanaan-dežela škrlata), ki so ga izvažali v Sredozemske dežele. Izvažali so še keramične skodelice, vrče, amfore, kipce iz slonovine, itd.

V Egiptu je bilo razvito gradbeništvo. Kot gradbeni material so uporabljali blato in slamo in iz tega izdelovali opeko, posušeno na soncu in zraku. Z opeko in kamenjem so v stari in v srednji državi gradili piramide, v novi državi pa skalne grobove. Egipčani so bili znani tudi po medicini, kiparstvu, matematiki, slikarstvu in astrologiji.

Kanaanci iz Biblosa ( predniki Feničanov) so iznajdli najstarejši črkopis, ki so ga pisali na kamnite plošče, t.i. sinajsko pisavo, ki so jo okoli leta 1000 pr.Kr. izpopolnili Feničani in razvili feničanski črkopis, sestavljen iz 22 znakov za soglasnike. Do sedaj je to najstarejši znani črkopis, od njih so ga potem prevzeli Grki in mu dodali znake za samoglasnike. Od Grkov so ga nato prevzeli Rimljani in na njem temelji naša današnja pisava. Svojo pisavo so razvili tudi Egipčani, najstarejši zapisi so iz leta 3100 pr.Kr.. Uporabljali so hieroglife, ki so jih kasneje še izpopolnili.

V času zgodnjih visokih civilizacij so bila zelo pomembna verovanja, ki so se v Egiptu razvila pod vplivom poplav in sončne toplote. Tako je prav sonce postalo vir življenja in stvarnik vseh stvari. Najbolj priljubljena vera pri ljudeh je bila, čaščenje Ozirisovega kulta. Častili so ga kot boga plodnosti in mrtvih. Egipčani so verjeli v posmrtno življenje in da je človek sestavljen iz telesa in duše. Zato so vse faraone in nekatere bogate plemiče balzamirali ali mumificirali, kar pomeni prepariranje trupel s surovinami, ki preprečujejo gnitje.

Tudi Feničani so imeli svoje verovanje. Vsaka mestna država je imela svoje vrhovne bogove. Ljudje so bili znani po tem, da so za svoje bogove žrtvovali poleg živali, tudi odrasle ljudi in celo otroke. Žrtvovali so jih, da bi si pridobili naklonjenost bogov v obdobjih različnih nevarnosti.

Egipt in Fenicijo sem primerjal, ker mi je pri Egiptu zanimiva gradnja piramid in njihovo verovanje nasploh. Fenicija pa mi je bila zanimiva zaradi njene lege ob morju in ker so bili Feničani odlični pomorščaki.

**VIRI:**

-Stare kulture: Založba Mladinska knjiga, 1984

-Zgodovina 1: Založba DZS, 1998

-Svetovna zgodovina: Cankarjeva založba, 1981